- Hindi News
- National
- प्रभु लाडीलेशजी और मदनमोहन सूरत से कल पहुंचेंगे कांकरोली, मंदिर में ब्रज सा माहौल
प्रभु लाडीलेशजी और मदनमोहन सूरत से कल पहुंचेंगे कांकरोली, मंदिर में ब्रज सा माहौल
श्रीद्वारकाधीश मंदिर के गोस्वामी पराग कुमार, शिशिर कुमार ने बताया कि सूरत से श्री मदनमोहन प्रभु, लाडीलेश प्रभु राजसमंद विठ्टल विलास बाग में शाम तीन बजे पधारेंगे। जहां से सुखपाल में विराजित करके नगाड़ा निशान, छत्र छांगा, ध्वजा पताका, बैंड बाजे, गोस्वामी नैमिष कुमार, कपिल कुमार बावा, संजीव कुमार महाराज आदि से गुलाल अबीर खेलाते हुए नगर परिक्रमा करते हुए, विठ्टल विलास बाग से स्टेशन रोड, मैन चौपाटी, सुखपाल छतरी, नयाबाजार, मालनिया चौक, सर्राफा बाजार, रेती मोहल्ला, मंदिर मार्ग होते हुए प्रभु श्री द्वारकाधीश मंदिर के गोवर्धन चौक में फाग सवारी पहुंचेगी। जहां पर प्रभु श्री द्वारकाधीश, प्रभु श्री मदनमोहन, प्रभु श्री लाडीलेश, छोटे मथुराधीश प्रभु के संग विराजेंगे।
राजसमंद. लाडीलेशप्रभु मदनमोहन प्रभु की शोभायात्रा के लिए सुखपाल तैयार किए।
भास्कर न्यूज| राजसमंद
इसबार फाग महोत्सव पर गुजरात के सूरत से पधारने वाले श्री लाडीलेश प्रभु श्री मदनमोहन प्रभु के आगमन को लेकर प्रभु श्री द्वारिकाधीश मंदिर में ब्रज जैसी तैयारियां शुरू हो गई है। सूरत से रविवार को ठाकुरजी कांकरोली विट्ठल विलास बाग में विश्राम करेंगे। इसके बाद नगर भ्रमण करते हुए प्रभु श्री द्वारकाधीश मंदिर पहुंचेंगे। जहां प्रभु द्वारकाधीश मथुरेशजी के संग फागोत्सव मनाएंगे। इस आयोजन को लेकर मंदिर से लेकर विट्ठल विलास बाग तक सजावट शुरू हो गई है।
द्वारिकाधीश मंदिर में ब्रज जैसा माहौल बना हुआ है।मंदिर को नंदबाबा का गृह मानकर फागोत्सव की तैयारी की जा रही है। वहीं आयोजन से पूर्व ठाकुरजी को विभिन्न प्रकार की सेवा पूजा के भाव किए जा रहे हैं। बताया कि फागोत्सव पर सूरत से लाडीलेश प्रभु मदनमोहन प्रभु अपने बड़े भाई प्रभु श्री द्वारिकाधीश अपने सबसे छोटे भाई मथुरेशजी से मिलने के लिए रहे हैं। इसके लिए मंदिर की सजावट की गई। वहीं जिस प्रकार से ब्रज में होली पर जिस प्रकार का उल्लास होता है, वैसा ही उल्लास मंदिर में है। सूरत में भगवान लाडीलेश प्रभु इनकी सेवा तृतीय पीठ के श्री ब्रजालंकारजी को प्राप्त होकर वर्तमान में गोस्वामी पराग कुमार के पास है। प्रभु मदनमोहनजी इनकी सेवा तृतीय पीठ के श्री व्रजनाथ जी से होकर वर्तमान में इनकी पूजा भी गोस्वामी पराग कुमार के पास है। इसकी सेवा भाव सूरत में होती है। दस साल के बाद इस बार फागोत्सव पर यह दोनों ठाकुरजी सूरत से कांकरोली पधार रहे हैं।
उच्चकोटि की सुगंधित गुलाल का प्रयोग : इसबार विशेष फागोत्सव पर मंदिर मंडल की ओर से उच्च कोटि की सुगंधित गुलाल का प्रयोग किया जाएगा। इसके लिए 50 कट्टे लाल गुलाल के लाए गए हैं। जो रविवार को विट्ठल विलास बाग से फाग सवारी के दौरान उड़ाई जाएगी।
tgl_Latn sot_Latn awa_Deva awa_Deva hin_Deva hin_Deva bho_Deva hin_Deva hin_Deva awa_Deva